هلو حياتاتي يعني جمع حياتي شلونجن ان شاء الله بخير
طبعا بما انه المنتدى عائله وحده واحد يساعد الثاني وبما اني عنده خبره بكد الزبل
بالخياطه والتفصال دشاديش كوستمات تنانير ام الكبس ام الوصل ام الخرطه
افصل واخيط واكبسل واحشش واضرب امواسه براس الشارع
المهم عيوناتي يعني جمع عيوني جمع التفليش مالته مو جمع التكسير الي تريد اخيط
الها من العيون مال اني تدلل ولا تكلفها ولا فلس لانه احنا اخوان شنو تكاطعت الوادم
بس السنه والشيعه تكاطعت الوادم ماتكاطعت
عيني بس اريد القياسات حتى اسوي الباترون ياريت اذا اكو كامره على الجات
حتى اخذ براوه حتى يطلع التفصال يخبل يجنن صح انتي مابيج شوفه وماتنجرعين
بس عيني اذا افصل ثوب اني اطلعين اتجننين
البارحه فصلت دشداشه يالله تخبل تخبل تخبل شلون طلعت جنان تكدرين
تلبسيها هماتين من جهة الردانات او من الجهه العاديه من جوه هاي الدائره
المفتوحه وبيها كافة الخواص بيها دكم تنفتح تصير دشداشه مال عروسه
بشهر عسلها لانه العروسه دشداشيشها 2 ملمتر قصيره مو مثل العجايز
تصير ام عشره كيلو متر لانه عجوز المن تصيف ياحصره نايمه بالزاويه
وتصيح حبوبه بيش الساعه حبوبه جيبلي ماي تدلل اوي عشتوا ودائما تلبس
دشداشه سوده خطيه عبالها الاسود يسبي العباد منين ياحجيه تسبين العباد
انتهى المشوار حجيه اخذي الدوه مال السكر والضغط ونامي حبوبه انتهى المشوار
نرجع عيني للتفصال شوفي البارحه صممت تنوره الجاك الفتحه مالتها اطول
من التنوره نفسها بحيث طلعت تخبل لبستها ام هاشم البارحه وراحت للسوك
مال المخظر تكول العالم كلها تمشي ورايه شكد ماحلوه التنوره حتى رجل دين
يمشي ويكول استغفر الله استغفر الله تبارك الله فيما خلق وخطيه تكول شكو ابو
محل يبيعلها ببلاش ماياخذ ولا فلس لانه فصال التنوره يخبل وهي ام هاشم متروسه
وبيضه والتنوره سوده طلعت كيمر ودبس
بخصوص الاقمشه هسه الموده مو مال جلد النمر هسه الموده الجلد مال المطي
لو الجلد مال قندره عتيكه يطلع يخبل قبل ربع ساعه خلصت كوستم نسائي سويته
قماش مال جلد بغل مهجن وي ابو بريص طلع الكوستم احلى من ملابس نانسي
عجرم
هسه من رخصتكم هيفاء وهبي اجت افصل الها جواريب صوف من رخصتلكم
اخذ براوه
حمودي